# data[].attributes.attachment_link.readable_text
Toukokuu kuulostaa lupaavalta. Kepeältä ja aurinkoiselta. Toukokuu on lupaus kesästä. Lupaus vapaudesta. Toukokuussa kaikki puhkeaa kukkaan. Paitsi opettaja.

Opettajan toukokuu on karuselli, joka pyörii hitusen liian kovaa. Aluksi karusellissa on melkein hilpeää, iloisia lapsia ja vauhdikasta menoa. Vaan annas olla, kun kevät etenee. Karusellin vauhti alkaa kiihtyä semmoiseksi, että päätä huimaa ja pyörryttää, mutta kesken kieputuksen kyydistä ei voi hypätä. Kieputus kiihtyy kiihtymistään, ja lopulta kaikki muuttuu sumeaksi, eikä opettaja kykene muuhun kuin pitelemään tiukasti kiinni ohjaksista. Lopulta kesäkuussa karuselli yhtäkkiä pysähtyy ja sinkauttaa opettajan kyydistään pihalle. Opettajaa pyörryttää ja silmissä vilisee. Huojuvin jaloin hän hoipertelee jonnekin rauhallisen paikkaan lepäämään ja keräilemään itseään.

Opettajan toukokuu on Mount Everest. Ystävät ja tuttavat huikkailevat vastaantullessaan hyvää tarkoittavasti: "Voi, miten lähellä on jo kesäloma!" Niinhän se on. Yhtä lähellä kuin Mount Everestin huippu sieltä alhaalta katsottuna. Koko lukuvuosi on matkattu autolla Nepaliin, ja toukokuussa saavutaan Mount Everestin juurelle. Enää vaivaiset 8 kilometriä ja risat huipulle. Mutta se on Mount Everest -kilometrejä. Huipulla alkaa kesäloma. Opettaja voisi pystyttää lipun merkiksi, että maali on saavutettu. Mutta ei hän jaksa.

Opettajan toukokuu on linkousohjelma. Koko lukuvuosi on pyöritetty pitkää pesuohjelmaa, ja toukokuussa alkaa linkous. Opettajasta lingotaan kaikki jäljellä oleva energia, virta ja into irti, koska niitä tarvitaan toukokuussa. Kevätjuhlan jälkeen pesukone sylkäisee nurmikolle kuivaksi puristetun, pyörtyneen opettajan, joka jää siihen makaamaan ja odottamaan lempeää kesätuulta ja auringon elvyttävää lämpöä.

Toivotaan, että uuden lukuvuoden aloittaa luonnon helmassa tuulettunut, aurinkoenergialla ladattu, riippukeinussa leppoistunut, kaikkeen odottamattomaan valmis, itseään kuunteleva, sopivan innokas, voimansa palauttanut opettaja. Tule, ihana kesä!

Sinä synnyit sodan jälkimainingeissa. Suomessa elettiin kovia ja köyhiä aikoja. Suomi piti saada nousuun, ja jokaisen panos oli tärkeä. Reippaus nousi arvoista tärkeimmäksi, hopealle kiri ahkeruus ja pronssia olisi varmaankin saanut sinnikkyys. Sinusta kasvoi reipas, sinnikäs ja ahkera suomalainen, joka meni naimisiin 18-vuotiaana ja tuli äidiksi 19-vuotiaana. Silloin synnyin minä, ja parin vuoden päästä pikkuveljeni. Kasvoin reippaiden ja kunnollisten arvojen perheessä, jossa retkeiltiin, leivottiin, marjastettiin, melottiin ja hiihdettiin. Ja korjattiin itse ihan kaikki. Olet vieläkin, 7-kymppisenä, tavattoman reipas. Olet ollut korvaamaton apu lastenhoidossa, juhlien järjestämisessä ja koirien hoitamisessa (isä toki myös).

Kiitos, äiti, reippaudesta. Joskus kapinoin kovasti päälleliimattua reippauttani, joka ajoi minut suorittamaan elämää ihan hampaat irvessä. Kuvittelin oikeasti olevani todella reipas ja ahkera, koska äitinikin on, vaikka todellisuudessa olen parantumaton fiilistelijä ja taivaanrannanmaalari - en siis ollutkaan samanlainen kuin äitini. Kun oikea luontoni kirkastui itselleni, ja annoin suorittajaminälle potkut, tajusin, miten paljon hyötyä reippauskasvatuksesta on itselleni kuitenkin ollut: Opin rakastamaan liikuntaa ja fyysistä rasitusta. Sitä ihanaa tunnetta, kun lihakset uupuneina ja aivot paljosta hapesta pökertyneinä saa kellahtaa pehmoiseen petiin. Opin selviytymään ison perheen arjesta. Opin olemaan ahkera liisa, kun sellaista tarvitaan, vaikka luontoni kiskoisi fiilistelyn suuntaan. Mikä haahuilija olisinkaan toisenlaisen äidin tyttärenä!

Kiitos, äiti, kauneudentajusta. Lapsuuskodissani on aina panostettu kattauksiin. Joulun ja pääsiäisen ajan aterioilla (ja pienempinäkin juhlapäivinä) olet aina taitellut servetit kauniisti, asetellut kukkia tai muita koristeita, sytyttänyt kynttilät ja tarjonnut juhlavaa ruokaa. Vähillä rahoilla onnistuit loihtimaan lapsuuteeni juhlatunnelman vaikka tyhjästä.

Kiitos, äiti, uteliaisuudesta. Se on onneksi asia, jonka olen perinyt sinulta. Uteliaisuus elämää kohtaan saa sinut yhä innostumaan uusista asioista, kuten nyt vaikka somesta. Päivität sujuvasti sekä Facebook- että Instagram-tiliäsi ja hamuat jo snappien suuntaan, vaikka olen luvannut nuorisolle, että sinne en sinua neuvo... Luet ahkerasti, käyt kirjallisuuspiirissä ja opetat maahanmuuttajille suomea. Olen tavattoman ylpeä sinusta, äiti!

Kiitos kahdesta elämänviisaudesta, joita hoit koko lapsuuteni - ja taidat sanoa vieläkin: "Asioilla on tapana järjestyä" ja "Ei se nyt niin nokonuukaa ole". Ensimmäistä huomaan hokevani itsekin omille lapsilleni, ja toista pyrin toteuttamaan koko ajan paremmin. Suorittajaminäni vihasi tuota "Ei se nyt niin nokonuukaa ole" -lausetta, koska kaikenhan piti olla täydellistä! Lause soti kaikkia pyrkimyksiäni vastaan, kunnes annoin periksi ja tajusin, että viisaus piili juuri siinä: kaiken ei tarvitse aina olla niin justiinsa. Kiitos, äiti, viisaudestasi.
Kuva vaihdettu 10.5. Postaus otti yllättävän varaslähdön ennen oikean kuvan löytymistä!

Kirjoitin taannoin blogissani listauksen, mitä viisikymppinen on oppinut elämästä. Nyt teki mieli tarkistaa, mitä tähän mennessä on oppinut parisuhteesta. Kolmessakymmenessä vuodessa ihminen nimittäin oppii yhtä ja toista, vaikkei mikään parisuhdeguru olisikaan. Nämä opit on kerätty kahden täysin erilaisen tyypin salamarakkaudesta alkaneesta, välillä tuuliseksi taistelutantereeksi muuttuneesta liitosta, jossa on kaikesta huolimatta riittänyt rakkautta ja huumoria - ja sitä tärkeintä: tahtoa. Pappi ei kysynyt meitä vihkiessään, että rakastammeko, vaan että tahdommeko rakastaa. Kovien paikkojen yli mennään sillä, että edes tahtoa on, vaikka rakkaus loistaisi juuri silloin poissaolollaan.

Parisuhteet ovat aina tekijöidensä näköisiä ja oloisia, siksi kaikissa pitkissä liitoissa ei varmaankaan opi näitä samoja asioita. (Toivoisin tietenkin, että juuri näillä ohjeilla kaikki Suomen parisuhteet pelastuisivat.)

1) Opettele tuntemaan itsesi. Siis se todellinen. Ei se kumppanin/äidin/isän/jonkun toivetyyppi. Muuten on vaikea sanoa toiselle, mitä tarvitsee ja mistä menee rikki.

2) Tutustu siihen toiseen. Kysy. Älä oleta.

3) Muista, että toista ei voi muuttaa. Ei, vaikka kuinka olisi hyvä tahto ja tarkoitus.

4) Parisuhde on kuin kevätsää: vaikka tänään olisi hirveää, huomenna voi jo olla ihanaa.

5) Kriisi ei tarkoitakaan suhteen loppua, vaan kasvun paikkaa molemmille. Jotain parempaa on tulossa. Ei ehkä heti, mutta tulossa.

6) Hemmottele kumppania tavoilla, joista hän pitää. Ei niillä, joista vain sinä pidät.

7) Toisen erilaisuus voikin olla rikkaus eikä pelkkä riesa - ehkä peräti oma kasvusuuntasi?

8) Rakkaus katoaa joskus toviksi talviunille. Silloin mennään tahdonvoimalla.

9) Parisuhteessa on erilaisia vaiheita, jotka kaikki menevät ennen pitkää ohi. This too shall pass.

10) Silti kolmenkymmenen vuoden jälkeenkin sitä toista katsoessa voivat polvet suloisesti notkahtaa, etkä ollenkaan muista, ettette olekaan enää nuoripari.

Pitkästä kokemuksesta huolimatta vaikeita ovat edelleen kohdat 2 ja 3. Aina tasaisin väliajoin sitä sortuu kuvittelemaan, että kyllä minä tiedän, mitä se tahtoo ja että kyllä se nyt pikkuisen semmoiseksi ja tämmöiseksi ainakin voisi muuttua. Siksi listaan on tärkeä lisätä kohta 11: Anna anteeksi itsellesi - ja sille toiselle. Ja muista, että huomenna on uusi päivä.

Muistan elävästi, kun teineinä olimme urheilukisamatkalla ulkomailla ja yövyimme perhemajoituksessa. Ystäväni oli majoittunut mukavaan perheeseen, jonka isä kuskaili meitä urheilukentälle ja milloin minnekin. Me, kiittämättömät teinit, emme suinkaan viritelleet kohteliasta small talkia tai ihmetelleet maisemia, ei sinne päinkään. Me laskimme hiljaa perheen isän ähkäisyjä. Ja voi pojat, niitä riitti! Kun pääsimme sadan kieppeille, olimme jo hysterian partaalla. Seuraava ähkäisy sai takapenkin repeämään ja kieriskelimme siellä naurusta ulvoen. Nyt hävettää. Tekisi mieli kirjoittaa anteeksipyyntökirje sille mukavalle sedälle. Vaan enpä taida tietää edes nimeä.

Mutta eipä mitään. Universumi hoitaa näköjään asian puolestani. Se on nimittäin yhtäkkiä salakavalasti ja varoittamatta tehnyt minusta ähkijän. Itse asiassa Ähkijöitten Kuningattaren. Ähkäisen, kun puen kengät. Ähkäisen, kun riisun kengät. Ähkäisen, kun kumarrun. Ähkäisen, kun nousen. Kaikenmaalaiset teinit pääsisivät seurassani sataan ihan heittämällä.

Jostakin luin todella tieteelliseltä vaikuttavan tutkimuksen, jossa todettiin ihmisen olevan vanha, kun hän alkaa ähkiä arkipäiväisissä askareissaan. Mutta minähän en ole siis vanha, koska tämä on pelkkä universumin kosto ja pila siitä teini-iän huonosta käytöksestä. Minulla on nimittäin kovin nuori olo. Lähes kepeä. Ajattelen jatkuvasti nuoria ajatuksia, ihan uunituoreita. Peilistäkin katsoo ihan kohtuullisen nuoren näköinen kuvatus (tosin en näe kovin selvästi enää). Valokuvista joskus ihmettelen, mistä ne ovat siihen sen etäisesti näköiseni mummon repäisseet. Ihan skarpilta näyttää ensin peilissä, ja sitten kamera muuttaa ihmisen ihan toiseksi. Ei ole nykytekniikkakaan ihan moitteetonta.

Mutta ähkimisestä on pakko hankkiutua eroon. Verkkokurssilla tai jollakin vieroitusklinikalla. Kai semmoisia jossakin on. Ja jos ei ole, niin perustakaa sellainen pikimmiten. Minulla olisi sille valmis nimikin: Ähkäisyn Ehkäisy. Toisaalta Dr Phil sanoi aina, että huonot tavat loppuvat vasta, kun ne on korvannut jollakin toisella. Pitäisi siis kehittää jokin muu ääni ähkäisyn tilalle. Vingahdus? Inahdus? Hepskukkuu?

Lopuksi haluan lähettää terveisiä sille mukavalle sedälle Saksaan: Kiitos, että kyyditsit meitä, väsyneitä ja sokerihumalaisia teinejä ympäriinsä. Anteeksi, että nauroimme sinulle. Siitä hyvästä täällä nyt ähkitään muina mummoina! Saat nauraa. Tschüss!
Kuva lainattu täältä: http://www.elonet.fi/fi/elokuva/117296. Kiitos täydellisestä ilmeestä, mahtava Siiri Angerkoski!

# data[].attributes.attachment_link.title
Opettajan toukokuu - Nuttu nurin, onni oikein

# data[].attributes.attachment_link.description
Toukokuu kuulostaa lupaavalta. Kepeältä ja aurinkoiselta. Toukokuu on lupaus kesästä. Lupaus vapaudesta. Toukokuussa kaikki puhkeaa kukkaan. Paitsi opettaja.Opettajan toukokuu on karuselli, joka pyörii hitusen liian kovaa. Aluksi karusellissa on melkein hilpeää, iloisia lapsia ja vauhdikasta menoa. Vaan annas olla, kun kevät etenee.

# data[].attributes.body
Keskity hyvään - lisäät onnellisuutta

# data[].attributes.headline
HENKILÖKOHTAISESTILUOVUTETTUA KIRJALLISTA PALAUTETTA ON MYÖS MUKAVA SAADA :)

# data[].attributes.subject
HENKILÖKOHTAISESTILUOVUTETTUA KIRJALLISTA PALAUTETTA ON MYÖS MUKAVA SAADA :)

# data[].attributes.body
Osallistavat opetusmenetelmät -  ryhmäläisiltä saadut palautteet toteutuksestani

# data[].attributes.body
- Yhteistä keskustelua ja ajatustenvaihtoa
- mielenkiintoisia toiminnallisia, ongelmanratkaisua vaativia tehtäviä
- LEANiin ja sen konsepteihin tutustuminen pelien avulla: paloautopeli ja tennispallopeli

# data[].attributes.attachment_link.description
Tutustu Leaniin ja sen konsepteihin pelien ja simuloinnin avulla.

# data[].attributes.body
kaunis ja viihtyisä kaupunki, mukavat opiskelumaisemat
iltalenkit <3

# data[].attributes.body
Intohimoni ja kehittämishaluni omaa alaani kohtaan kantavat minua pitkälle, näin uskon

# data[].attributes.attachment_link.description
lino is an online web sticky note service that can be used to post memos, to-do lists, ideas, and photos anywhere on an online web canvas. lino is a completely free service that runs on all popular web browsers.

# data[].attributes.headline
Sade muistuttaa myös paluumatkastamme Jyväskylästä ensimmäisiltä lähipäiviltä opiskelukaverin kanssa. Vettä tuli aika rankasti :P

# data[].attributes.subject
Sade muistuttaa myös paluumatkastamme Jyväskylästä ensimmäisiltä lähipäiviltä opiskelukaverin kanssa. Vettä tuli aika rankasti :P

# data[].attributes.body
kannesta kanteen periaatteella :)
+ romaaneja

# data[].attributes.body
Tämänhetkinen tunnetila, kaikki portit ovat avoinna :)

# data[].attributes.body
Lähipäivillä Sulvalla 10.5.17 valitsimme itsellemme lukuisista intiaaninimistä oman intiaaninimen. Ensin kädessäni oli kevätsade, mutta inhoan sadetta.
En kuitenkaan tähtisadetta :) Syksyllä kevät tuntui ajatuksena niin kaukaiselta, mutta tässä sitä nyt ollaan, viittä vaille valmiina pedagogisten opintojen kanssa. Usko itseensä ja omiin kykyihin kannatti. Itsensä kehittäminen kuitenkin jatkuu loppuelämän. Ikuiseksi opiskelijaksi tunnustaudun.

# data[].attributes.headline
Sain kouluttajalta oman toteutukseni esittämisen jälkeen hyvän vinkin Speaking Photo sovelluksesta, jossa voi puhua kuvan päälle. Vaikuttaisi alallamme toimivalta step-by-step tyyppisten työprosessien kuvauksiin.

# data[].attributes.subject
Sain kouluttajalta oman toteutukseni esittämisen jälkeen hyvän vinkin Speaking Photo sovelluksesta, jossa voi puhua kuvan päälle. Vaikuttaisi alallamme toimivalta step-by-step tyyppisten työprosessien kuvauksiin.

# data[].attributes.attachment_link.description
"Our CB Select agents are experts on the properties and communities they represent. With SpeakingPhoto they now share their knowledge in an easy, personalized, and engaging way." Jenny Lopiccolo, Director of Agent Development

# data[].attributes.headline
Pohjalainen 3.5.2017, Opetus- ja kulttuurimisteri Sanni Grahn-Laasonen: Eroon jatko-opintojen tulpasta ja umpiperistä

# data[].attributes.subject
Pohjalainen 3.5.2017, Opetus- ja kulttuurimisteri Sanni Grahn-Laasonen: Eroon jatko-opintojen tulpasta ja umpiperistä

# data[].attributes.body
- töiden jatkumisen epävarmuus
- oma tulevaisuus mietityttää
- paineet kehittymisestä uuden teknologian hyödyntämisessä tappaa kiinnostuksen ja mielekkyyden

# data[].attributes.body
Opettaja Paula Aallon 25 opettajavuoden aikana eteen on tullut paljon erilaisia ongelmia. Viimeisten vuosien aikana tilanne on muuttunut paljon pahempaan suuntaan.
- Näitä asioita ei nosteta tietoisuuteen, koska oppilaitokset ovat joutuneet säästämään ja karsimaan menoistaan. Näiden säästöjen myötä myös pedagogiigan ammattilaiset ovat joutuneet yt- neuvotteluiden ja sitä kautta irtisanomisten kohteeksi. Moni opettaja pelkääkin menettävänsä työnsä, jos uskaltaa avoimesti kertoa epäkohdista, jotka hallituksen leikkaukset ovat saaneet aikaan, Paula kertoo.

# data[].attributes.body
- perhe
- ystävät
- lemmikkikoira pomeranian Chico, eläimet
- lenkkeily, ulkoilu
- luonto
- mielekäs tekeminen vapaa-ajalla
- kirjojen lukeminen

# data[].attributes.body
- Valtaisa informaatiotulva valtasi minut tämän opintojakson aikana ja lähes kaikki ihan uutta asiaa, vaati sulattelua
- Virtuaalilasien kokeileminen oli jännä kokemus
- Opintojaksolta sai paljon hyviä vinkkejä sekä kouluttajalta että jaetun asiantuntijuuden kauttakaikkialliseen oppimiseen liittyen

# data[].attributes.body
- Kehityin huimasti palautteenannossa ja arvioinnissa
- Kehityin kasvattajana opetustyössä
- Koin helppona siirtää oppimiani asioitakäytäntöön
- Esiintymisjännitys karisi sopivasti
-Kehityin ja nopeuduin kirjoittajana
- Kehityin lähdeaineiston löytämisessä
- Sain eväitä uuden teknologian runsaampaan hyödyntämiseen oppimisessa jaopetuksessa
- Yleisesti poistuin omalta "mukavuusalueeltani"
- Opin säästämään itseäni
- Opin käsittelemään ja sietämään ajoittaista motivaation puutettani

# data[].attributes.headline
"Kun koet, että nyt on hyvä, niin tee vielä vähän enemmän."

# data[].attributes.subject
"Kun koet, että nyt on hyvä, niin tee vielä vähän enemmän."

# data[].attributes.body
- Sani

# data[].attributes.body
- Vakituinen opettajan virka (turvattu tulevaisuus
- Opiskella kieliä (espanjan kieli)
- Muutto ulkomaille(kansainvälistyminen)
- Blogin pitäminen (kirjoittaminen harrastuksena, kirjoittajana kehittyminen)
- Lukea paljon kirjoja (myös romaaneja)
- Opiskella lisää (uuden oppiminen sisään rakentunut)
- Opiskella valokuvaamista
- "Ikuinen opiskelija"

# data[].attributes.headline
Missä asioissa koen, että minulla on kehitettävää?Kehittymishaasteeni:

# data[].attributes.subject
Missä asioissa koen, että minulla on kehitettävää?Kehittymishaasteeni:

# data[].attributes.body
-  Kärsivällisyyden kasvattaminen
- Innostuksen kasvaminen uuden teknologian hyödyntämiseen pedagogisesti
- Liiallinen itsekriittisyys ja täydellisyyden tavoittelu toisinaan

# data[].attributes.body
- Minä riitän
- Aina voi oppia uutta ja kehittyä omassa työssään ja ihmisenä ylipäänsä
- Vankka työkokemukseni hius- ja kauneudenhoitoalalta on antanut minulle varmuutta
- Kannustava ja positiivinen palaute opiskelijoilta, kollegoilta ja kouluttajilta tsemppaa tosi paljon ja siitä tulee hyvälle tuulelle

# data[].attributes.headline
Missä olen hyvä?Vahvuuksiani ja parhaita puoliani opettajana ja ohjaajana:

# data[].attributes.subject
Missä olen hyvä?Vahvuuksiani ja parhaita puoliani opettajana ja ohjaajana:

# data[].attributes.body
- Viihdyn työssäni
- Suhtaudun intohimoisesti omaa alaani kohtaan
- Sopeutuvaisuus
- Ahkeruus
- Reippaus
- Innokkuus
- Luotettavuus
- Sosiaalisuus (hyvä keskustelutaito)
- Opin nostamaan kissan pöydälle heti
- Huolellisuus
- Hyvä kuuntelutaito
- Jämäkkä välittäminen
- Tiedonhankinta
- Työhön aikailematta tarttuminen
- Omaan kiinnostuksen jatkuvaan itseni ja oman alani kehittämiseen
- Realistisuus
- Nöyryys

# data[].attributes.body
- Todella hyvä ja mieleenpainuva opintojakso
- Opin tosi monipuolisesti erilaisista opetusmenetelmistä
- Tutustuin uusiin, ihaniin ihmisiin, joista haikein mielin erosin

# data[].attributes.body
Tehtävänanto kollaasitehtävään opiskelijoille

# data[].attributes.headline
MOBIILIMAAILMA OSANA OPETUSTA (valinnainen): 

# data[].attributes.subject
MOBIILIMAAILMA OSANA OPETUSTA (valinnainen): 

# data[].attributes.body
Haastoin itseäni :) Ensimmäistä kertaa käytin toteutukseni esittämisessä Prezi esitysgrafiikkaa.
Visuaalisesti minusta huomattavasti näyttävämpi kuin Power Point. Ehdottomasti tulen käyttämään jatkossakin.

# data[].attributes.attachment_link.description
MOBIILIMAAILMA OSANA OPETUSTA, Sani Säilä JATKUU TOTEUTUS - opiskelijat dokumentoivat oma tukka päivän toteutusta vaihe vaiheelta step-by-step kuvin ja tekstein - dokumentointimuoto vapaa - arviointi yksilötasolla SUUNNITELMA - oma tukka -päivä (1 krt/kk) tuottamaan enemmän oppimista dokumentoinnin avulla - kohderyhmä 1.

# data[].attributes.headline
Opiskelijoille Goldwell Education Plus mobiiliapplikaation pohjalta laatimani tehtävät hiusten rakenteeseen liittyen.

# data[].attributes.subject
Opiskelijoille Goldwell Education Plus mobiiliapplikaation pohjalta laatimani tehtävät hiusten rakenteeseen liittyen.

# data[].attributes.headline
HUUMORIAKIN  PITÄÄ MUKANA OLLA: Pöllöstä oppia ottaa sietää :)

# data[].attributes.subject
HUUMORIAKIN  PITÄÄ MUKANA OLLA: Pöllöstä oppia ottaa sietää :)

# data[].attributes.headline
Tämä Padlet on koosteportfolioni. Tähän padletiin olen koonnut itselleni merkittäviä asioita ja oivalluksia opeopintojen aikana. Tässä ympäristössä tärkeäksi kokemani asiat ovat itselleni hyödynnettävissä kätevällä tavalla nyt ja tulevaisuudessa. Halusin minulla olevan portfoliolle visuaalisesti kiva ympäristö, jonne voin palata tarkastelemaan opettajaopintojen aikana merkittävimpinä kokemiani asioita ja muistelemaan menneitä. Alustaa on jatkossa helppo täydentää uusilla oivalluksilla. Taustakuvana oleva ruoho sopii teemaan, koska sekuvastaa tuoreutta ja kasvua, vehreyttäkin. Se merkitsee myös lempivuodenaikaani kesää.

# data[].attributes.subject
Tämä Padlet on koosteportfolioni. Tähän padletiin olen koonnut itselleni merkittäviä asioita ja oivalluksia opeopintojen aikana. Tässä ympäristössä tärkeäksi kokemani asiat ovat itselleni hyödynnettävissä kätevällä tavalla nyt ja tulevaisuudessa. Halusin minulla olevan portfoliolle visuaalisesti kiva ympäristö, jonne voin palata tarkastelemaan opettajaopintojen aikana merkittävimpinä kokemiani asioita ja muistelemaan menneitä. Alustaa on jatkossa helppo täydentää uusilla oivalluksilla. Taustakuvana oleva ruoho sopii teemaan, koska sekuvastaa tuoreutta ja kasvua, vehreyttäkin. Se merkitsee myös lempivuodenaikaani kesää.

# data[].attributes.body
Hauskuutta unohtamatta ;)
Käytän padletia ensimmäistä kertaa ihan oman juttuni tekemiseen.
Pidän tästä sovelluksesta kovasti :) Plussaa, että Padlet toimii loistavasti myös mobiililaitteella